stanford-oval/wikipedia huggingface dataset:
Sika (yhtye)

Sika oli 1980-luvun alussa toiminut valkeakoskelainen uuden aallon rockyhtye. Yhtye julkaisi Johannan kautta kolme singleä ja yhden albumin vuosina 1980–1981.
Tyttöjä, tyttöjä, tyttöjä -albumilla yhtyeen kokoonpanoon kuuluivat Timo Kuronen, Kari Paananen, Antti Karppi, Eero Sillanpää ja Veijo Rautia. Kuronen ja Sillanpää soittivat myöhemmin yhden singlen julkaiseessa Professorin koirassa ja Kuronen myös Rudissa taiteilijanimellä Guru. 1984 julkaistulla Sulfiittirock-LP:llä Sika esittää kappaleen ”Kameleontit”, jolla kosketinsoittimia soittaa Kikka Laitinen.
Diskografia > Singlet

"Kuin elokuvissa" (1980, Johanna)
"Viini, laulu ja naiset" (1980, Johanna)
"Paikallisessa ravitsemusliikkeessä" (1981, Johanna)
Diskografia > Albumi

Tyttöjä, tyttöjä, tyttöjä (1981, Johanna)
Leon S. Kennedy

| Leon S>  Kennedy |
| --- | --- |
Pelisarja:  Resident Evil
Ensimmäinen peli:  Resident Evil 2 (1998)
Luoja:  Isao Ohishi Hideki Kamiya Noboru Sugimura
Ääninäyttelijä  (englanti):  Paul Haddad (1998) Paul Mercier (2004–2009) Christian Lanz (2012) Matthew Mercer (2012–2023) Nick Apostolides (2019–2023)
Ääninäyttelijä (japani):  Jin Yamanoi (2007) Toshiyuki Morikawa (2012)
Ääninäyttelijä (suomi):  Teruaki Ogawa (2004) Jason Faunt (2012) 
Live-näyttelijä:  Johann Urb (Retribution) Avan Jogia (Welcome to Raccoon City)
Lisää peliartikkeleitavideopelien teemasivulla
Taaempana Leon S. Kennedy elokuvassa Resident Evil: Degeneration.
Leon S. Kennedy on kuvitteellinen hahmo Resident Evil -sarjassa. Leon toimii päähenkilönä Resident Evil 2:ssa, Resident Evil 4:ssa, Resident Evil 6:ssa, Resident Evil Gaidenissa ja Resident Evil: The Darkside Chroniclesissa.
Pelit

Leon esiintyy ensimmäisen kerran vuonna 1998 julkaistussa Resident Evil 2:ssa, jossa hän on toinen pelattavista hahmoista. Vuonna 1998 äskettäin Raccoon Cityn poliisivoimiin (engl. Raccoon City Police Department) palkattu Leon saapuu myöhään illalla Raccoon Cityyn ja huomaa zombien sekä muiden mutanttien ottaneen kaupungin valtaansa. Vuonna 2019 pelistä julkaistiin uusioversio Resident Evil 2.
Resident Evil Gaidenissa Leon on vuoden 1998 lopulla etsimässä risteilyalukselta B.O.W-hirviötä ja tapaa Barry Burtonin Lucia-nimisen naisen.
Resident Evil 4:ssä Leon työskentelee Yhdysvaltain salaiselle palvelulle ja vuonna 2004 hänet lähetetään espanjalaiseen kylään pelastamaan kidnapattu presidentin tytär Ashley Graham.
Resident Evil: The Darkside Chroniclesissa Leon on vuonna 2002 partnerinsa Jack Krauserin kanssa Etelä-Amerikassa etsimässä huumeparoni Javier Hidalgoa. Kyseisen Operation Javier -skenaarion lisäksi Leon esiintyy Resident Evil 2:een perustuvassa Memories of a Lost City -skenaariossa.
Resident Evil: Operation Raccoon Cityssä Leon ei ole pelattava hahmo, mutta pelattavat kommandojoukot voivat halutessaan tappaa hänet Resident Evil 2:n tapahtumien aikana.
Resident Evil 6:ssa Leon on yksi pelattavista hahmoista.
Elokuvat

Animaatioelokuva Resident Evil: Degeneration seuraa Leonin ja Claire Redfieldin selviytymistä seitsemän vuotta Raccoon Cityn tapahtumien jälkeen Harvardvillen lentokentällä ja WilPharma Corporationin tehtaassa, joissa G-virus pääsee valloilleen. Leon on pääosassa myös jatko-osissa Resident Evil: Damnation ja Resident Evil: Vendetta.
Elokuvassa Resident Evil: Retribution (2012) Leonia näyttelee virolaissyntyinen Johann Urb, ja elokuvassa Welcome to Raccoon City (2021) hahmoa esittää Avan Jogia.
Kirjat

Leon S. Kennedy esiintyy S. D. Perryn kirjoittamissa romaaneissa Resident Evil: City of the Dead ja Resident Evil: Underworld.
Ääninäyttelijät

| Videopelit> Vuosi | Videopelit> Nimi | Videopelit> Näyttelijä |
| --- | --- | --- |
| 1998 | Resident Evil 2 | Paul Haddad |
| 2004 | Resident Evil 4  | Paul Mercier |
| 2009 | Resident Evil: The Darkside Chronicles | Paul Mercier |
| 2012 | Resident Evil: Operation Raccoon City | Christian Lanz |
| 2012 | Resident Evil 6 | Matthew Mercer |
| 2019 | Resident Evil 2 | Nick Apostolides |
| 2021 | Dead by Daylight | Riley McShane |
| 2023 | Resident Evil 4 | Nick Apostolides |

| Animaatioelokuvat ja -sarjat> Vuosi | Animaatioelokuvat ja -sarjat> Elokuva/sarja | Animaatioelokuvat ja -sarjat> Näyttelijä |
| --- | --- | --- |
| 2008 | Resident Evil: Degeneration | Paul Mercier |
| 2012 | Resident Evil: Damnation | Matthew Mercer |
| 2017 | Resident Evil: Vendetta | Matthew Mercer |
| 2021 | Resident Evil: Infinite Darkness | Nick Apostolides |
| 2023 | Resident Evil: Death Island | Matthew Mercer |
Aiheesta muualla

Resident Evil Wiki
Wikimedia Commonsissa on kuvia tai muita tiedostoja aiheesta .
Resident Evil -pelisarja
| --- | --- |
Pääsarja:   Resident Evil Zero  Resident Evil  Resident Evil 2  Resident Evil 3  Resident Evil Code: Veronica  Resident Evil 4  Resident Evil 5  Resident Evil 6  Resident Evil 7  Resident Evil Village 
Gun Survivor:   Resident Evil: Survivor  Resident Evil Survivor 2 – Code: Veronica  Resident Evil: Dead Aim 
Outbreak:   Resident Evil Outbreak  Resident Evil Outbreak: File 2 
Chronicles:   Resident Evil: The Umbrella Chronicles  Resident Evil: The Darkside Chronicles 
Revelations:   Resident Evil: Revelations  Resident Evil: Revelations 2 
Uudet versiot:   Resident Evil (2002)  Resident Evil 2 (2019)  Resident Evil 3 (2020)  Resident Evil 4 (2023) 
Muut:   Resident Evil Gaiden  Resident Evil: The Mercenaries 3D  Resident Evil: Operation Raccoon City  Umbrella Corps 
Hahmot:   Chris Redfield  Jill Valentine  Albert Wesker  Leon S. Kennedy  Claire Redfield  Ada Wong  Ethan Winters  Lady Dimitrescu
Legends (televisiosarja)

| Legends |
| --- | --- |
Tyyli:  rikos jännitys
Kestoaika:  45 minuuttia
Pääosissa:  Sean Bean Ali Larter Morris Chestnut Tina Majorino Steve J. Harris Amber Valletta Mason Cook Steve Kazee Winter Ave Zoli Klára Issová Aisling Franciosi Anna Rust Kelly Overton Ralph Brown
Alkuperämaa:  Yhdysvallat
Alkuperäiskieli:  englanti
Verkko:   TNT  MTV3
Esitetty:  13. elokuuta 2014 – 28. joulukuuta 2015
Tuotantokausia:  2
Jaksoja:  20
Ikäraja:  
Sisältömerkintä:  
Aiheesta muualla
IMDb 
Legends on yhdysvaltalainen Robert Littellin kirjoittamaan romaaniin Legends: A Novel of Dissimulation perustuva rikosdraamasarja, joka seuraa peitetehtäviin erikoistuneen FBI-agentti Martin Odumin (Sean Bean) elämää. TNT-kanava aloitti sarjan esittämisen Yhdysvalloissa vuonna 2014. Suomessa MTV3 aloitti sarjan esittämisen 11. tammikuuta 2016.
Juoni

Martin Odum on peitetehtäviin erikoistunut FBI-agentti. Hänellä on ainutlaatuinen lahja muuntautua täysin erilaiseksi ihmiseksi kutakin työtehtävää varten. Eräänä päivänä Martinin tapaa tuntemattoman henkilön, joka väittää, että Martin Odumia ei ole olemassa. Kolme neljästä psykiatrista oli sitä mieltä, että Odum on häiriintynyt. Yksi psykiatri oli sitä mieltä Odum on luonnonlahjakkuus ja kaikkien aikojen paras peiteagentti. Sarja alkaessa Odum on esittänyt puoli vuotta änkyttävää elämässään kaiken menettänyttä insinööriä, Lincoln Dittmannia, joka on liittynyt terroristi-järjestöön. Järjestö aikoo räjäyttää pommin G7-maiden kokouksessa. Odumilla on ollut ongelmia irtaantua peitehenkilöllisyydestä. Sarjan kuluessa Martinille alkaa selvitä, että hän ei välttämättä olekaan Martin Odum. Hänelle selviää, että hän työskenteli 2004 Irakin-sodassa britti-agenttina ja oli soluttautunut aseita toimittavan yhdysvaltalaisen Verax-nimisen yrityksen leivissä.
Juoni > Odumin peiterooleja

Lincoln Dittmann
änkyttävä, kaiken elämässään menettänyt insinööri.
Dante Auerbach
rikas, asemaailmaa hallitseva playboy.
Len Barlow
elähtänyt cowboy.
Sebastian Egan
kirjailija, alkoholisti, toimittaja; maailman tunnetuin toimittaja, jota kukaan ei ole koskaan tavannut.
Rooleissa > Ensimmäinen kausi

| 0 | 1 | 2 |
| --- | --- | --- |
|  Sean Bean  | … |  FBI-agentti Martin Odum   |
|  Ali Larter  | … |  FBI-agentti Crystal McGuire   |
|  Morris Chestnut  | … |  FBI-agentti Tony Rice   |
|  Tina Majorino  | … |  Maggie Harris   |
|  Steve J. Harris  | … |  Nelson Gates   |
|  Amber Valletta  | … |  Sonya Odum   |
|  Mason Cook  | … |  Aiden Odum   |
Rooleissa > Toinen kausi

| 0 | 1 | 2 |
| --- | --- | --- |
|  Sean Bean  | … |  Martin Odum   |
|  Steve Kazee  | … |  Curtis Ballard   |
|  Winter Ave Zoli  | … |  Gabrielle Miskova   |
|  Klára Issová  | … |  Ilyana Crawford   |
|  Aisling Franciosi  | … |  Kate Crawford   |
|  Kelly Overton  | … |  Nina Brenner   |
|  Ralph Brown  | … |  Terrence Graves   |
|  Anna Rust  | … |  Khava Bazaeva   |
|  Morris Chestnut  | … |  Tony Rice   |
|  Nikola Đuričko  | … |  Tamir Zakayev   |
|  Gershwyn Eustache  | … |  Simon Hardy   |
|  Adnan Hasković  | … |  Arsanov   |
|  Eric Godon  | … |  vanhempi Ivanenko   |
Aiheesta muualla

Legends (televisiosarja) Internet Movie Databasessa (englanniksi)
Seura-akvaario

Seura-akvaario, jossa lehtikaloja, helmirihmakala, ja kardinaalitetroja.
Seura-akvaario on akvaariomalli, jossa voidaan pitää erilaisia kaloja sekaisin, esimerkiksi pohjamonneja, platyja, miekkapyrstöjä tai miljoonakaloja. Kalojen tulisi soveltua elämään samassa akvaariossa, esim. jotkut kalat voivat nyppiä kultakalojen huntumaisia eviä. On myös tärkeää, että kalat sopivat samanlaisiin vesioloihin (lämpötila, happamuus, kovuus). Seura-akvaarioita on sekä yksityisissä että myös julkisissa tiloissa.
Lennart Hyland

Per Oscarsson ja Lennart Hyland.
Lennart Hyland (24. syyskuuta 1919 – 15. maaliskuuta 1993) oli ruotsalainen tv-juontaja ja toimittaja, joka oli yksi suosituimmista ja tunnetuimmista persoonallisuuksista ruotsalaisen television historiassa. Hänen suurin menestyksensä oli Hylands hörna, joka oli alun perin radio-ohjelma ja joka siirtyi suosionsa takia vuonna 1962 SVT:lle, jossa sitä esitettiin vuoteen 1982 asti.
Ura

Hyland aloitti toimittajana 16-vuotiaana paikallislehti Tranås-Postenissa, ja siirtyi pian värmlantilaiseen Karlskoga Tidningiin. Parin vuoden kuluttua hänet palkattiin kalmarilaiseen Barometerniin. Vuonna 1945 hän sai harjoittelijan paikan Ruotsin yleisradiosta, joka tuolloin oli nimeltään Radiotjänst. Hyland saavutti suosiota ohjelmillaan, joissa hän toimittajan ominaisuudessa meni työpaikoille kokeilemaan eri ammatteja. Hän myös haastatteli yhteiskunnan vähäosaisia, kuten kodittomia ja alkoholisteja, sekä selosti urheilutapahtumia yhdessä Sven Jerringin kanssa.
Vuosina 1951–1954 Hyland juonsi Karusellen-radio-ohjelmaa, jossa vieraili niin tunnettuja kulttuurihenkilöitä kuin tuntemattomiakin ihmisiä. Ohjelma oli Hylandin todellinen läpimurto koko kansan keskuudessa. Vuonna 1954 ohjelma siirtyi television puolelle. Hylandin tunnetuimmaksi tv-ohjelmaksi muodostui kuitenkin Hylands hörna, jota hän juonsi vuosina 1962–1982. Ohjelma oli amerikkalaistyylinen talk show. Vuosina 1977–1980 hän juonsi niin ikään Yhdysvalloista mallinsa saanutta aamuohjelmaa Gomorron Sverige.
Muuta

Peter Karlssonin laulun sanat Den glider in ovat alun perin lähtöisin Hylandin suusta vuoden 1962 jääkiekon MM-kisoista, jolloin Nisse Nilsson teki voittomaalin Kanadaa vastaan (Den glider in i mål! Den glider in i mål!).
Yksityiselämä

Hyland syntyi Tranåsissa, Smoolannissa. Hänet on haudattu Tranåsiin.
Hyland (kesk.) tekemässä Karusellen-radio-ohjelmaa vuonna 1951. Vieraina Georg Rydeberg ja Maj Nordvander.
Sijoitusperiaate

Sijoitusperiaatteen mukaan vaihdannaisen renkaan R jokainen polynomien välinen yhtälö pysyy voimassa, kun x:n paikalle sijoitetaan mikä tahansa renkaan alkio c. Tämä johtuu siitä, että renkaan R ja sen polynomirenkaan R[x] välillä on olemassa homomorfismi  R[x]\rightarrow R,\quad f(x)=f(c), missä renkaan alkio c on kiinteä ja  f(x)=a_{0}+a_{1}x+\cdots +a_{n}x^{n} ja  f(c)=a_{0}+a_{1}c+\cdots +a_{n}c^{n}. Tämä on rengashomomorfismi, sillä
a(x)=f(x)+g(x)\Rightarrow a(c)=f(c)+g(c),
b(x)=f(x)\cdot g(x)\Rightarrow b(c)=f(c)\cdot g(c) ja
f(x)=1\Rightarrow f(c)=1.
Esimerkki

Kokonaislukujen rengas tavanomaisten yhteen- ja kertolaskun suhteen on vaihdannainen. Polynomit f(x) = x, g(x) = 1 + x2 ja h(x) = x + x3 toteuttavat yhtälön f(x)g(x) = h(x). Sijoittamalla x = 3 saadaan f(3) = 3, g(3) = 10 ja h(3) = 30. Siis f(3)g(3) = h(3), aivan kuten sijoitusperiaate ennustaa.
Miessakit

| Miessakit ry |
| --- | --- |

Perustettu:  1995
Toimiala:  kansalaisjärjestö
Kotipaikka:  Helsinki
Puheenjohtaja:  Jarmo Karpakka
Hallitus:  Kari Nikola  Pertti Rantanen Teemu Seikkula
Jäsenlehti:  URHO
Aiheesta muualla
Sivusto
Infobox OKNimi-testi OK: 
Miessakit ry on miesten henkistä, psyykkistä ja sosiaalista kasvua ja kokonaisvaltaista hyvinvointia tukeva ja parantava kansalais- ja asiantuntijajärjestö. Yhdistys täydentää toiminnallaan miehille, heidän lapsilleen ja perheilleen tarjolla olevia palveluja sekä edistää perheiden sisäistä vuorovaikutusta ja väkivallatonta perhe-elämää.
Miessakit kokoaa miehiä ryhmiksi ja verkostoksi, järjestää eri muotoisia kriisi- ja tukipalveluja kaikenikäisille miehille, kouluttaa ja luennoi, osallistuu aktiivisesti julkiseen keskusteluun, harjoittaa tutkimus- ja julkaisutoimintaa sekä toimii samoja tavoitteita ajavien miesryhmien valtakunnallisena yhdyssiteenä ja ylläpitää oman alansa kansainvälisiä yhteyksiä. Yhdistyksen toiminnanjohtajana toimii Tomi Timperi.
Miessakit ry:n ylintä päätösvaltaa käyttää yhdistyksen jäsenten valitsemista valtuutetuista koostuva valtuusto. Yhdistyksen asioita hoitaa hallitus, johon kuuluvat valtuuston syyskokouksen valitsemat puheenjohtaja sekä vähintään kolme ja enintään kymmenen jäsentä. Hallituksen puheenjohtajana toimii Jarmo Karpakka. Miessakkien voidaan katsoa olevan osa suomalaista miesliikettä, ja yhdistys onkin Miesjärjestöjen keskusliiton perustajajäsen.
Järjestö ylläpitää maanlaajuista yhdysmiesten verkostoa. Yhdysmiehet toimivat Miessakkien paikallisina kontaktihenkilöinä ja kartoittavat miehille suunnattuja palveluja ja paikallismedian toimintaa. Miessakit julkaisee myös eri toiminta-alueitaan käsittelevää kirjallisuutta sekä URHO-jäsenlehteä.
Toiminta

Miessakit ry:n tarkoitus on huolehtia miesten kokonaisvaltaisesta hyvinvoinnista sekä kehittää pitkäjänteisesti miesten yhteisvastuun ja keskinäisen auttamisen rakenteita. Tätä tarkoitusta se toteuttaa luomalla ja ylläpitämällä monimuotoista matalan kynnyksen vertaistoimintaa, tarjoamalla ammatillisia tuki- ja kriisipalveluja, kouluttamalla vertaisohjaajia sekä sosiaali-, terveys- ja kasvatusalan ammattilaisia, olemalla mukana rakentamassa erilaisten organisaatioiden miestyötä sekä osallistumalla yhteiskunnalliseen keskusteluun.
Yhdistys katsoo miesten oman osallistumisen ja miesten välisen vertaisuuden muodostavan keskeisimmät tarvittavaa osaamista tuottavat elementit tavoiteltaessa miesten hyvinvoinnin vahvistumista. Miessakit ry:n merkitystä tällä kentällä korostaa yhdistyksen ainutlaatuisuus; kaikki sen toimijat ovat miehiä. Tällä rakenteella pyritään mahdollistamaan miesten tarpeiden pysyminen tavoiteasettelun keskiössä. Tunne siitä, että toiminta on rakennettu juuri itselle, nähdään tärkeänä osallistumiskynnystä madaltavana tekijänä. Samalla tarkoitus on vaikuttaa miesten oman arvokkuuden kokemuksen vahvistumiseen, ja miesten keskinäisen sosiaalisen toiminnan ja avun hakemisen arkipäiväistymiseen.
Toiminta > Miessakkiopisto

Yhdistyksen Miessakkiopisto kokoaa yhteen erilaisia kursseja ja harrasteryhmiä, jotka ovat niin kulttuurillisia, taiteellisia kuin urheilullisiakin, kuten kirjallisuussakki tai säbäsakki -ryhmät. Opisto pyrkii olemaan valtakunnallinen, joten sillä on ryhmiä myös yhdistyksen toimipisteiden ulkopuolella. Opiston toimintaperiaate kiteytyy myös sen logossa (”leveällä pensselillä, matalalla kynnyksellä”).
Toiminta > Miesryhmätoiminta

Yhdistys kehittää miesten yhteisvastuun ja keskinäisen auttamisen rakenteita kokoamalla miehiä ympäri maata pienryhmiin, joissa keskustellaan miehenä olemiseen liittyvistä kysymyksistä ja haetaan aineksia omaan henkiseen kasvuun. Miesryhmätoiminta voi toimia myös tärkeänä ennaltaehkäisevänä sosiaali- ja terveyspoliittisena toimintamallina. Yhdistys kouluttaa ryhmien vetäjiksi vapaaehtoisia vertaisohjaajia.
Toiminta > Erosta Elossa: Erokriisitoiminta

Erosta Elossa on valtakunnallinen palvelu, joka tukee ja opastaa miehiä ero-ongelmien käsittelyssä ja niistä selviämisessä. Toiminnan avulla miehet saavat henkilökohtaista keskusteluapua, neuvontaa ja vertaistukea niihin lukuisiin kysymyksiin, joita herää parisuhteen uhatessa päättyä, varsinaisessa eroprosessissa ja ajassa eron jälkeen. Yhtenä keskeisenä tavoitteena on turvata lapsen ja isän suhteen jatkuminen myös eron jälkeen. Yhdistys myös kouluttaa eron kokeneita miehiä EETU:iksi (Erosta Elossa -tukihenkilö), jotka tarjoavat vertaistukea muille erotilanteessa oleville miehille.
Toiminta > Lyömätön Linja: Lähisuhdeväkivaltatoiminta

Lyömätön Linja on lähisuhde- ja perheväkivaltaan erikoistunut toimintamuoto miehille. Pääkaupunkiseudun ja Kuopion toimipisteiden lisäksi tukea on tarjolla valtakunnallisesti puhelin- ja verkkovälitteisesti. Asiakkaaksi voivat hakeutua kaikki henkistä tai fyysistä väkivaltaa seurustelukumppaniaan, puolisoaan, lastaan tai muuta läheistään kohtaan käyttäneet miehet, sekä myös miehet, jotka pelkäävät käyttävänsä väkivaltaa tai haluavat arvioida omaa ja perheensä avun tarvetta. Toiminta perustuu asiakkaan omaan haluun työskennellä eroon väkivaltaisuudesta.
Toiminta > Isyyden Tueksi: Isätoiminta

Toiminnan tarkoituksena on saattaa nykyaikainen isyys kuulluksi, näkyväksi ja osallistuvaksi. Toiminnoilla tuetaan isiä itseään, rakennetaan ja ylläpidetään heidän keskinäistä vertaistoimintaansa, tuotetaan tietoa ja täydennyskoulutusta isien kanssa toimiville, sekä luodaan ja ylläpidetään ammatillisia ja yhteiskunnallisia verkostoja isyyden tukemiseksi.
Toiminta > Vieraasta Veljeksi: Maahanmuuttajatoiminta

Kantaväestöön kuuluvat tai kotoutuneet vapaaehtoiset miehet toimivat mentoreina työelämään suuntaaville maahanmuuttajamiehille (aktoreille). Mentori ja maahanmuuttaja muodostavat puoli vuotta kestävän prosessin ajaksi työparin, jonka tavoitteena on edesauttaa aktorin työllistymistä ja kotoutumista. Toimintaan osallistuvilta toivotaan vähintään keskiasteen koulutusta, mikä edesauttaa sopivien työparien muodostamista.
Kantaväestöön kuuluvat tai kotoutuneet vapaaehtoiset miehet toimivat mentoreina työelämään suuntaaville maahanmuuttajamiehille (aktoreille). Mentori ja maahanmuuttaja muodostavat puoli vuotta kestävän prosessin ajaksi työparin, jonka tavoitteena on edesauttaa aktorin työllistymistä ja kotoutumista. Toimintaan osallistuvilta toivotaan vähintään keskiasteen koulutusta, mikä edesauttaa sopivien työparien muodostamista.
Toiminta > Väkivaltaa Kokeneet Miehet: Väkivaltatoiminta

Väkivaltaa kokeneet miehet -toiminta tarjoaa apua henkistä tai fyysistä väkivaltaa kotona tai kadulla kokeneille miehille. Keskusteluapua voi saada puhelimitse, sähköpostilla, yksilötapaamisissa ja ohjatuissa vertaisryhmätapaamisissa.
Henkistä väkivaltaa ovat muun muassa mitätöinti, sanallinen loukkaaminen ja uhkaileminen. Fyysistä väkivaltaa ovat muun muassa lyöminen, esineellä heittäminen ja kiinni tarttuminen. Miehiin kohdistuva väkivalta on yleistä ja siitä saattaa seurata fyysisten vammojen lisäksi myös psyykkisiä oireita, kuten pelkoa, ahdistusta, huolta tai masennusta.
Väkivaltaa Kokeneet Miehet tarjoaa keskusteluapua ja vertaisryhmätoimintaa, joissa mies voi käsitellä väkivaltakokemustaan ja saada apua psyykkisiin oireisiinsa. Samalla etsitään keinoja välttää uusia väkivaltatilanteita.
Toiminta > MASI-toiminta: Apua isille masennusoireisiin tai niiden kohtaamiseen perheessä

MASI ylläpitää isien toimintakykyä ja edistää heidän hyvinvointiaan perheissä, joissa jommallakummalla vanhemmista on masennusta tai siihen viittaavaa oireilua. MASI on suunnattu niille isille, jotka kokevat toimintakykynsä ja jaksamisensa olevan kovilla. Työskentelyn tavoitteena on jäsentää omaa tilannetta ja antaa keinoja oman elämänhallinnan ylläpitämiseen sekä isyyden haasteisiin asiakkaan omista lähtökohdista. Asiakkaaksi hakeutuva mies voi kokea avuntarvetta joko omaan tai omaisen tilanteeseen. Masennusoireiden tunnistaminen itsessään ja niistä puhuminen voi olla hankalaa, masennusdiagnoosia ei edellytetä olevan. Asiakkaan oma kokemus hyvinvoinnistaan riittää, vaikka toimintakyky arjessa ei olisikaan madaltunut. MASIn kautta voidaan myös auttaa avun hakemisessa paikkakunnan muista palveluista.
Masin asiakkaana voivat olla biologiset-, kasvatti- ja adoptioisät mukaan lukien uusperheiden isät
Toiminta > Miestyön Osaamiskeskus: Kehittämis- ja koulutustoiminta

Miessakkien kehittämis- ja koulutustoiminta on keskitetty Miestyön Osaamiskeskukseen. Se tutkii ja kehittää miesten kanssa tehtävää työtä sekä vahvistaa tällä alueella toimivien osapuolten osaamista. Osaamiskeskuksen toiminta perustuu miestyön ja mieserityisyyden tutkimukseen ja näin hankitun tiedon edelleen välittämiseen koulutusten, seminaarien ja luentojen kautta. Osaamiskeskus pyrkii toiminnallaan vahvistamaan miestyöhön liittyvää osaamista terveys-, sosiaali-, opetus- ja nuorisotyössä. Tämä toteutuu muun muassa eri yhteistyöverkostojen kanssa toteutettavissa koulutuksissa ja kehittämishankkeissa. Miestyön Osaamiskeskuksen koulutuksiin kuuluu myös miesryhmänohjaajien työnohjaus.
Yhdistys > Yhteiskunnallinen vaikuttaminen

Miessakkien yhteiskunnallisen vaikuttamisen tarkoituksena on tuoda miesnäkökulmaa julkiseen keskusteluun sekä kantaa ottaen että yhdistyksen tärkeäksi katsomia aiheita esiin nostaen. Miessakit ry osallistuu julkiseen keskusteluun julkaisuissa, tilaisuuksissa ja tapahtumissa, joissa halutaan käsitellä yhdistyksen tehtävän kannalta tärkeitä kysymyksiä. Puheenvuoroillaan ja lausunnoillaan yhdistys pyrkii synnyttämään keskustelua ja sitä kautta vaikuttamaan. Yhdistys on muun muassa tehnyt lausunnon huoltoriitojen sovittelun valtakunnallistamisesta sekä tehnyt huomautuksia lakiehdotukseen perheen sisäisestä lähestymiskiellosta.
Yhdistys > Yhteiskunnallinen vaikuttaminen > Miesten Viikko

Yhdistys järjestää myös vuosittain isänpäivään päättyvällä viikolla marraskuussa Miesten Viikon, jonka aikana järjestetään miesteemaan liittyviä tapahtumia, tempauksia ja seminaareja. Miesten Viikkoa on järjestetty vuodesta 2005 alkaen.
Yhdistys > Arvot

Yhdistyksen toimintaa ohjaavat arvot ovat:
Sukupuolisensitiivisyys
Vertaisuus
Ammatillisuus
Hyvinvoinnin edistäminen
Yhdistys > Julkaisuja

Linnankoski, Jouni & Valtonen, Markku: Erosta Elossa – ero-opas miehille. 2009.
Peitsalo, Peter: Miesryhmät – teoista sanoiksi. 2008.
Jolkkonen, Pekka & Varjonen, Panu: Väkivalta – tunteita, toimintaa ja vastatunteita. 2002.
Lampela-Kivistö, Liisa: Kaskesta uusi kasvu. 2004.
Kerkkänen Heikki & Saastamoinen Kimmo: Vieraasta Veljeksi - kaksisuuntaista kotoutumista miehille. 2013.
Kekkonen Milla, Lilja Johanna & Nieminen Karoliina: Isätietoa. 2013.
URHO-jäsenlehti (julkaistaan 4 kertaa vuodessa).
Yhdistys > Miessakit ry:n toimipisteiden yhteystiedot

Helsinki: Annankatu 16 B 28, 00120 Helsinki
Kuopio: Kuninkaankatu 20 A 8, 70100 Kuopio
Lahti: Aleksanterinkatu 30, 15110 Lahti
Oulu: Kumppanuuskeskus, Kansankatu 53, 90100 Oulu
Tampere: Puutarhakatu 16 B (6. krs), 33210 Tampere
Turku: Perhetalo Heideken, Sepänkatu 3, 20700 Turku